П Р О Т О К О Л   № 10

от заседание на КОМИСИЯ ПО АНАЛИЗ И
ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 12.03.2013 г.

Днес, 12.03.2013 г. /вторник/ от 14:30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА - отсъства
ГАЛИНА КАРАГЬОЗОВА
КАМЕН СИТНИЛСКИ
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ
КАМЕН ИВАНОВ 
МАРИЯ КУЗМАНОВА
МИЛКА ИТОВА	

На заседанието присъстваха и експертните сътрудници към комисията: Красимира Василева - началник-отдел „ЮОДКВСС” в дирекция „Правна”, и Румен Митев – главен експерт „Съдебна статистика”.

1. ОТНОСНО: Писмо от ген. Симеон Симеонов – началник на отбраната на Република България, съдържащо становище на Министерството на отбраната относно броя, съдебните райони и седалищата на военните съдилища.
Приложение: Писмо с вх. № 11-03-098/04.03.2013 г. от Министерство на отбраната.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. ПРИЕМА за сведение писмото от ген. Симеон Симеонов - началник на отбраната на Република България, като посочените данни и изразеното становище в писмото ще бъдат взети предвид при изготвяне на анализ на степента на натовареност на военните органи на съдебна власт.
1.2. Дава възможност на членовете на комисията да се запознаят със събраната информация относно дейността на военните ОСВ. Въз основа на нея в 14-дневен срок да бъде изготвен базисен анализ с предложение за оптимизиране дейността на военните ОСВ, който да бъде предложен за обсъждане от комисията и от работната група към комисията.

2. ОТНОСНО: Възражение от председателя на Административен съд гр. Перник срещу решение на КАОСНОСВ по т. 9.1 от Протокол № 7 от 25.02.2013 г. от заседание на комисията.
Приложение: Писмо с вх. № 11-11-076/05.03.2013 г. на .

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение възражението на председателя на Административен съд гр. Перник и го оставя без уважение.
Мотиви:
Решението на КАОСНОСВ по Протокол № 7/25.02.2013 г. е взето въз основа на анализ, за изготвянето на който са послужили статистически данни за 2012 г., като са отчетени незаетите магистратски щатни бройки. Това решение на КАОСНОСВ е предоставено на КПА за действие по компетентност. 
Решението по протокол № 7/25.02.2013 г. на КАОСНОСВ е решение на помощен орган на ВСС и същото не е окончателно. 

2.2. ИЗПРАЩА на председателя на Административен съд гр. Перник извлечение от решението по т. 2.

3. ОТНОСНО: Проект на писмо до административните ръководители на апелативните, окръжните, районните и административните съдилища в страната във връзка с изпълнението на решение на ВСС по т. 65.1 по Протокол № 25 от заседанието на ВСС, проведено на 01.07.2010 г.
Приложение: Проект на писмо и извлечение от Протокол № 25 от заседание на ВСС, проведено на 01.07.2010 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Във връзка с изпълнение на решение на ВСС по т. 65.1 от заседание, проведено на 01.07.2010 г., да се изпрати писмо по електронен път до административните ръководители на всички апелативни, окръжни, районни и административни съдилища с искане да бъде предоставена информация относно процента дела от общия брой дела в съответния съд, които се разпределят на административните ръководители и на заместниците на административните ръководители.
3.2. Отговорите на административните ръководители следва да бъдат изпратени по електронен път и да бъдат придружени от копие на заповед във връзка с прилагане на решението на ВСС от 2010 г., ако има издадена такава.

4. ОТНОСНО: Обсъждане на концепция за анализ на натовареността на районните съдилища и районните прокуратури с оглед оптимизиране структурата на отделните съдебни райони.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. ВЪЗЛАГА на експертния сътрудник към комисията г-н Румен Митев, подпомогнат от техническия сътрудник на комисията г-жа Емилия Петкова, да изготви модел за структурата на съдебните райони на ОС-Бургас и ОС-Перник.
4.2. В модела по горната точка да бъдат включени данни за всеки от районните съдилища и за съответния окръжен съд относно:
- натовареност по видове дела (гражданските и наказателни) – за последните три години;
- натовареност по щат – за последните три години;
- щатни магистратски бройки към момента – общо, заети и незаети;
- разстоянието между седалищата на отделните районни съдилища, между районните и окръжния център;
- кои селища попадат в района на съответните съдилища;
- брой население.

5. ОТНОСНО: Предложение за включване на точки в Дневния ред за следващо заседание на ВСС:
- Анализ на натовареността и кадровото обезпечаване на органите на съдебната власт и предложения за оптимизиране на незаети щатни длъжности, изготвен към февруари 2013 г., приет от КАОСНОСВ с решение от 25.02.2013 г. ;
- Анализ на натовареността и кадровото обезпечаване и предложения за оптимизиране на щатовете в районните прокуратури, изготвен към 4 март 2013 г., приет от КАОСНОСВ с решение от 04.03.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Отлага внасянето за заседание на ВСС на приетите от комисията анализи – за съдилищата и за районните прокуратури.

ПРЕДСЕДАТЕЛ
НА КОМИСИЯТА:     / п /

КАЛИН КАЛПАКЧИЕВ